Artur Uibopuu

Art(h)ur Uibopuu (31. detsember 1878 Sooru vald – 2. aprill 1930 Tallinn) oli Eesti pangandustegelane.

1904. aastal lõpetas ta Riia Polütehnikumi majandusosakonna. Töötas aastatel 1903–1905 Pihkva kommertspangas, oli 1905–1907 Tartu Vastastikuse Krediidiühistu asjaajaja-direktor.

Aastast 1907 oli ta Tallinna Vastastikuse Krediitühisuse direktor. Aastast 1919 oli ta Tallinna Krediitpanga direktor. 1919–1926 oli ta Tallinna Eesti Kirjastus-Ühisuse juhatuse esimees ja 1920–1925 Tallinna pankade nõukogu esimees.

Ta oli Asutava Kogu liige.

1925–1926 oli ta Eesti Panga president. Maetud Tallinna Rahumäe kalmistule. 

Viited

Kirjandus

Kategooria:Eesti majandustegelased
Kategooria:Seadusandliku Delegatsiooni liikmed
Kategooria:Eesti Rahvaerakonna poliitikud
Kategooria:Korporatsioon Vironia liikmed
Kategooria:Rahumäe kalmistule maetud
Kategooria:Sündinud 1878
Kategooria:Surnud 1930